WAVES ’25: দেশের সিনেইন্ডাস্ট্রিকে চাঙ্গা করতে একই মঞ্চে বলিউড-দক্ষিণী তারকারা

ওয়েব ডেস্ক: ১ মে থেকে ৪ মে মুম্বইয়ে জিও ওয়ার্ল্ড সেন্টারে ‘ওয়ার্ল্ড অডিও ভিজুয়াল এন্ড এন্টারটেইনমেন্ট সামিট ‘২৫ ‘ (WAVES ’25) আজ শুরু হওয়ার কথা ছিল। সেখানেই দেখা গেল বলিউড থেকে শুরু করে দক্ষিণী তারকাদের চাঁদের হাট। ভারতীয় বিনোদন জগতে উন্নয়নের উদ্যোগে এটি নরেন্দ্র মোদি সরকারের(Narendra Modi government) একটি নতুন পদক্ষেপ। দেশের চলচ্চিত্র শিল্পকে আরো চাঙ্গা করে তুলতে এই সামিটের ব্যাপারে আগেভাগেই বলিউডের অভিজ্ঞ শিল্পীদের সঙ্গে এবং দক্ষিণী চলচ্চিত্র ইন্ডাস্ট্রির সঙ্গে ভিডিও বৈঠক করেছিলেন নরেন্দ্র মোদি।

আজ সম্মেলনের উদ্বোধন করে প্রধানমন্ত্রী নরেন্দ্র মোদী বলেন মানবতা বিরোধী কাজ থেকে তরুণ সম্প্রদায়কে বাঁচাতে সবাইকে এগিয়ে আসতে হবে। ‘WAVES’ সামিটের অন্যতম প্রধান উদ্দেশ্য হল বলিউড কিংবা দক্ষিণী সিনে ইন্ডাস্ট্রিকে আন্তর্জাতিক আঙ্গিনায় আরও উচ্চস্তরে কিভাবে নিয়ে যাওয়া যায়। বিশ্বের ৯০টি দেশের ১০ হাজার বিশিষ্ট ব্যক্তিত্বরা চারদিনের এই সম্মেলনে যোগ দিচ্ছেন।
অমিতাভ বচ্চন,শাহরুখ খান,অক্ষয় কুমার,অনুপম খের,হেমা মালিনী,রজনীকান্ত,চিরঞ্জীবীর মতো প্রবীণ অভিনেতা থেকে শুরু করে রনবীর কাপুর,দীপিকা পাডুকোন আধুনিককালের সুপারস্টাররা চার দিনের এই সম্মেলনে যোগ দেবেন।